ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΤΡΙΤΟ
Αρ. Φύλλου 649
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ
Αριθμ. 3256
Προκήρυξη για την πλήρωση μιας (1) κενής θέσης Ειδικού Τεχνικού και Εργαστηριακού Προσω-
πικού (Ε.Τ.Ε.Π.) Κατηγορίας Τ.Ε., εισαγωγικής βαθμίδας Δ’, με γνωστικό αντικείμενο: «Τεχνολογία
Υπολογιστών και Δικτύων - Πληροφορική Υγείας» στο Τμήμα Νοσηλευτικής της Σχολής Επιστη-
μών Υγείας του Πανεπιστήμιου Πελοποννήσου.
Ο Πρύτανης του Πανεπιστημίου Πελοποννήσου μετά
την εισήγηση της Συνέλευσης του Τμήματος Νοσηλευτικής της Σχολής Επιστημών Υγείας (15η Συνεδρίαση
της 28.4.2023) και σύμφωνα με τις παρακάτω διατάξεις:
1. Των άρθρων 15, 16, 44, των παρ. 1 και 3 του άρθρου 162, της παρ. 5 του άρθρου 163, της παρ. 5 του άρ-
θρου 164, της παρ. 5 του άρθρου 165, του άρθρου 428,
του άρθρου 448 και του άρθρου 450 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
2. Της παρ. 6 του άρθρου 465 του ν. 4957 [όπως τροποποιήθηκε με το άρθρο 29 του ν. 5029/2023 «Ζούμε
Αρμονικά Μαζί - Σπάμε τη Σιωπή: Ρυθμίσεις για την
πρόληψη και αντιμετώπιση της βίας και του εκφοβισμού
στα σχολεία και άλλες διατάξεις» (Α’ 55)], σύμφωνα με
το οποίο διατηρούνται σε ισχύ τα π.δ. 117/2002 (Α’ 99),
περί της βαθμολογικής κατάστασης και εξέλιξης των μελών του Ειδικού Τεχνικού Εργαστηριακού Προσωπικού
(Ε.Τ.Ε.Π.) των Α.Ε.Ι., του π.δ. 118/2002 (Α’ 99), περί της
βαθμολογικής και μισθολογικής κατάστασης και εξέλιξης
των μελών του Ειδικού και Εργαστηριακού Διδακτικού
Προσωπικού (Ε.Ε.ΔΙ.Π.) των Α.Ε.Ι., και του π.δ. 147/2009
(Α’ 189), περί των προϋποθέσεων και της διαδικασίας
πλήρωσης των θέσεων, χορήγησης εκπαιδευτικών αδειών και μετάταξης των μελών του Ειδικού και Εργαστηρι-
ακού Διδακτικού Προσωπικού (Ε.Ε.ΔΙ.Π.) των ιδρυμάτων
του πανεπιστημιακού τομέα της ανώτατης εκπαίδευσης,
έως την έκδοση του προεδρικού διατάγματος της παρ. 2
του άρθρου 428 του παρόντος, οπότε και καταργούνται.
3. Του άρθρου 4 του ν. 4727/2020 «Ψηφιακή Διακυβέρνηση [Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024]
Ηλεκτρονικές Επικοινωνίες [Ενσωμάτωση στο Ελληνικό
Δίκαιο της Οδηγίας (ΕΕ) 2018/1972] και άλλες διατάξεις»
(Α’ 184).
4. Του ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
5. Του άρθρου 41 του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις» (Α’ 38).
6. Της παρ. 10 του άρθρου 27 του ν. 4386/2016 «Ρυθμίσεις για την έρευνα και άλλες διατάξεις» (Α’ 83).
7. Του άρθρου 5 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
8. Της υπ’ αρ. 9780/01.12.2022 διαπιστωτικής πράξης
του Πρύτανη του Πανεπιστημίου Πελοποννήσου, Καθηγητή Αθανασίου Κατσή «Εκλογή Πρύτανη του Πανεπι-
στημίου Πελοποννήσου» (Υ.Ο.Δ.Δ. 1175).
9. Το γεγονός ότι δεν έχει δημοσιευθεί ο Εσωτερικός
Κανονισμός Λειτουργίας του Πανεπιστημίου Πελοποννήσου, σύμφωνα με τα οριζόμενα στο άρθρο 223 του
ν. 4957/2022 (Α’ 141).
10. Της υπ’ αρ. 7411/05.09.2023 πράξης του Πρύτανη
«Συγκρότηση Συγκλήτου Πανεπιστημίου Πελοποννήσου
για το ακαδ. έτος 2023-2024» (ΑΔΑ: 6ΛΟ4469Β7Δ-071).
11. Της υπ’ αρ. 243/3/18.10.2023 απόφασης της Συγκλήτου του Πανεπιστημίου Πελοποννήσου «Έγκριση
κανονιστικής απόφασης περί ρύθμισης των όρων και
προϋποθέσεων προκήρυξης θέσεων και διαδικασίας
επιλογής μελών των κατηγοριών του Ειδικού Εκπαιδευτικού Προσωπικού (Ε.Ε.Π.), του Εργαστηριακού Διδακτικού
Προσωπικού (Ε.ΔΙ.Π.) και του Ειδικού Τεχνικού Εργαστηριακού Προσωπικού (Ε.Τ.Ε.Π.) του Πανεπιστημίου Πελο-
ποννήσου, έως την έκδοση του Εσωτερικού Κανονισμού
Λειτουργίας του Πανεπιστημίου Πελοποννήσου, σύμφωνα με το άρθρο 223 του ν. 4957/2022 (Α’ 141)» (Β’ 6532).
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 649/26.02.2024
12. Της υπό στοιχεία 149547/Ζ2/2.12.2022 υπουργικής
απόφασης «Κατανομή θέσεων για την πρόσληψη μελών
Ε.Τ.Ε.Π., Ε.ΔΙ.Π. και Ε.Ε.Π. στα Πανεπιστήμια για το έτος
2023» (ΑΔΑ: ΩΤΥΜ46ΜΤΛΗ-Θ55).
13. Της απόφασης της Συγκλήτου στη Συνεδρίαση της
28.2.2023 «Έγκριση μητρώων γνωστικών αντικειμένων
των τμημάτων του Πανεπιστημίου Πελοποννήσου»
(ΑΔΑ: Ρ6ΩΥ469Β7Δ-ΡΛΦ).
14. Της απόφασης της Συγκλήτου στη Συνεδρίαση της
28.3.2023 «Κατανομή θέσεων για την πρόσληψη μελών
Ε.Τ.Ε.Π. για το έτος 2023» (ΑΔΑ: 9ΔΒΛ469Β7Δ-9ΟΤ), σύμφωνα με την οποία κατανεμήθηκε μία (1) θέση για την
πρόσληψη μέλους Ε.Τ.Ε.Π., στο Τμήμα Νοσηλευτικής της
Σχολής Επιστημών Υγείας.
15. Του υπ’ αρ. 15ης/28.4.2023 αποσπάσματος πρακτικού (θέμα 2ο) της Συνεδρίασης της Συνέλευσης του
Τμήματος Νοσηλευτικής, με την οποία αποφασίστηκε η
κατανομή θέσεων για την πρόσληψη μελών Ε.Τ.Ε.Π. και
η περιγραφή του γνωστικού αντικειμένου για την υπό
προκήρυξη θέση και συγκεκριμένα για την προκήρυξη πλήρωσης μίας (1) κενής θέσης Ε.Τ.Ε.Π. κατηγορίας
Τ.Ε., εισαγωγικής βαθμίδας Δ’ με γνωστικό αντικείμενο:
«Τεχνολογία Υπολογιστών και Δικτύων - Πληροφορική
Υγείας».
16. Του υπ’ αρ. 7ης/16.1.2023 αποσπάσματος πρακτικού (θέμα 5ο) της Συνεδρίασης της Συνέλευσης του
Τμήματος Νοσηλευτικής, που αφορά την εισήγηση περιγραφής γνωστικών αντικειμένων για την κάλυψη θέσεων
μελών Ε.Τ.Ε.Π. στο Τμήμα Νοσηλευτικής στο πλαίσιο της
επικείμενης προκήρυξης για την πρόσληψη των μελών
Ε.Τ.Ε.Π. στο Πανεπιστήμιο Πελοποννήσου, αποφάσισε:
Την προκήρυξη (ανοικτή προκήρυξη) για την πλήρωση μιας (1) θέσης Ειδικού Τεχνικού και Εργαστηριακού
Προσωπικού (Ε.Τ.Ε.Π.) ως εξής:
Mία (1) θέση Ειδικού Τεχνικού και Εργαστηριακού Προσωπικού (Ε.Τ.Ε.Π.) Κατηγορίας Τ.Ε., εισαγωγικής βαθμίδας
Δ’, στο Τμήμα Νοσηλευτικής, της Σχολής Επιστημών Υγείας, με γνωστικό αντικείμενο: «Τεχνολογία Υπολογιστών
και Δικτύων - Πληροφορική Υγείας».
Συνοπτική περιγραφή του αντικειμένου: Το γνωστικό
αντικείμενο της θέσης αφορά ενδεικτικά, την ανάπτυξη,
διαχείριση και τεχνική υποστήριξη των τεχνολογικών και
πληροφοριακών εκπαιδευτικών και ερευνητικών υποδομών του Τμήματος Νοσηλευτικής, και περιλαμβάνει
τα ακόλουθα:
- Διαχείριση κι ανάπτυξη της κεντρικής ιστοσελίδας
του Τμήματος Νοσηλευτικής.
- Λειτουργική επίβλεψη και επιδιόρθωση των ολοκληρωμένων πληροφοριακών συστημάτων του Τμήματος
Νοσηλευτικής, που χρησιμοποιούνται στην εκπαιδευτική και διοικητική διαδικασία, την τεχνική υποστήριξη
των φοιτητών Erasmus.
- Κάλυψη κάθε φύσεως αναγκών λειτουργικότητας
τεχνολογικών συστημάτων/εργαλείων, τα οποία χρησιμοποιούνται, στην υποστήριξη της παροχής υπηρεσιών
υγείας, υποβοηθούμενης από ηλεκτρονικά μέσα, όπως
η ασφάλεια και πιστοποίηση στα πληροφοριακά συστήματα υγείας, η προστασία προσωπικών και ευαίσθητων
δεδομένων, η διαχείριση δεδομένων υγείας, προτύπων,
δεδομένων κωδικοποίησης, μητρώων ασθενών/υγειών,
ολοκληρωμένων πληροφοριακών συστημάτων δομών
υγείας (νοσοκομείων, ΤΟΜΥ, κ.λπ.).
Προϋποθέσεις για την πλήρωση της θέσης:
Οι υποψήφιοι/ες για την πλήρωση της παραπάνω θέσης
θα πρέπει να διαθέτουν τα παρακάτω τυπικά προσόντα:
1. Κατοχή τίτλου σπουδών Τεχνολογικής Εκπαίδευσης
του Τμήματος Ηλεκτρονικής της ημεδαπής ή ισότιμο ή
ακαδημαϊκά ισοδύναμο πτυχίο της αλλοδαπής.
2. Γνώση χειρισμού Η/Υ με έμφαση στα αντικείμενα:
α) Επεξεργασίας κειμένων, β) υπολογιστικών φύλλων
και γ) υπηρεσιών διαδικτύου. Η γνώση χειρισμού ηλεκτρονικών υπολογιστών διαπιστώνεται με έναν από
τους ορισθέντες από το Α.Σ.Ε.Π. τρόπους και υπό τις
προϋποθέσεις πουορίζει το ΑΣΕΠ, σύμφωνα με τις σχετικές διατάξεις της παρ. 3 του άρθρου 9 του π.δ. 85/2022
(Α’ 232), όπως ισχύει και όπως αναλυτικά καταγράφονται
τα σχετικά αποδεικτικά στο ΠΑΡΑΡΤΗΜΑ Γ’ «ΓΝΩΣΗ ΧΕΙΡΙΣΜΟΥ Η/Υ- ΤΡΟΠΟΣ ΑΠΟΔΕΙΞΗΣ» των προκηρύξεων
θέσεων του Α.Σ.Ε.Π..
3. Άριστη γνώση Αγγλικής γλώσσας (επιπέδου Γ2/C2).
Η γνώση αυτή θα πιστοποιείται σύμφωνα με το άρθρο 10
του π.δ. 85/2022.
4. Κατοχή μεταπτυχιακού Διπλώματος, στο αντικείμενο
του ανωτέρω τομέα ή άλλου συναφούς με το αντικείμενο
της ημεδαπής ή ισότιμο ή ακαδημαϊκά ισοδύναμο πτυχίο
της αλλοδαπής.
5. Τεκμηριωμένη τουλάχιστον πενταετής εμπειρία σχετική με το αντικείμενο της θέσης, σε διαχείριση και υπο-
στήριξη δικτύων δεδομένων, δικτυακών πρωτοκόλλων.
Θα συνεκτιμηθούν τα παρακάτω προσόντα:
i. Εμπειρία στην υποστήριξη ιδρυματικής πλατφόρμας
τηλεκπαίδευσης σε εκπαιδευτικά Ιδρύματα.
ii. Εμπειρία στην υποστήριξη συστήματος τηλεδιασκέψεων συλλογικών οργάνων Πανεπιστημίων.
iii. Γνώση δημιουργίας, ενημέρωσης και διαχείρισης
ιστοσελίδων.
iv. Εμπειρία στην υποστήριξη εξυπηρετητών (Linux
Servers).
v. Γνώση στην ασφάλεια πληροφοριακών συστημάτων.
Ο τρόπος διαπίστωσης των προσόντων της περίπτωσης
(5., ήτοι (Τεκμηριωμένη τουλάχιστον πενταετής εμπειρία)
θα γίνει με συνεκτίμηση των σχετικών βεβαιώσεων και
την παρουσία των υποψηφίων σε προφορική συνέντευξη
ενώπιον της αρμόδιας Εισηγητικής Επιτροπής.
Καλούνται οι ενδιαφερόμενοι/ες να υποβάλλουν στη
Γραμματεία του Τμήματος Νοσηλευτικής της Σχολής Επιστημών Υγείας του Πανεπιστημίου Πελοποννήσου, μέσα
σε αποκλειστική προθεσμία τριάντα (30) ημερών από
την ημέρα της τελευταίας δημοσίευσης στον ημερήσιο
τύπο της προκήρυξης αυτής, αίτηση υποψηφιότητας
μαζί με όλα τα αναγκαία για την κρίση στοιχεία και νόμιμα δικαιολογητικά.
Απολύτως απαραίτητα δικαιολογητικά υποβαλλόμενα
μαζί με την αίτηση υποψηφιότητας είναι:
Α) Αντίγραφο δελτίου αστυνομικής ταυτότητας ή διαβατηρίου.
Β) Αντίγραφα των πτυχίων και των λοιπών τίτλων
σπουδών. Σε περίπτωση έκδοσης των πτυχίων και των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 649/26.02.2024
τίτλων σπουδών από A.E.I. του εξωτερικού, πρέπει να
υποβάλλονται και οι σχετικές βεβαιώσεις ισοτιμίας από
τον Δ.Ο.Α.Τ.Α.Π. (ή ΔΙ.Κ.Α.Τ.Σ.Α.), με τις οποίες αναγνωρίζονται ως ισότιμοι και αντίστοιχοι προς τους απονε-
μόμενους από τα ελληνικά εκπαιδευτικά Ιδρύματα, ή
αντίγραφο της αίτησης για αναγνώριση της ισοτιμίας,
με υποχρέωση προσκόμισης της βεβαίωσης ισοτιμίας
το αργότερο κατά τον χρόνο της κρίσης.
Γ) Πλήρες βιογραφικό σημείωμα.
Δ) Αντίγραφο της διπλωματικής εργασίας του Μεταπτυχιακού Τίτλου Σπουδών ή και, αν υπάρχει, αντίγραφο
της Διδακτορικής Διατριβής, αντίστοιχα, σε ηλεκτρονική
μορφή.
Ε) Όλα τα απαραίτητα δικαιολογητικά που πιστοποιούν
τα προβλεπόμενα από τη νομοθεσία προσόντα εκλογής,
καθώς και κάθε άλλο δικαιολογητικό κρίνουν αναγκαίο
οι υποψήφιοι/ες (επαγγελματικό έργο, κ.τ.λ.).
ΣΤ) Άλλα δικαιολογητικά τα οποία ορίζονται στην προκήρυξη ως απαραιτήτως συνυποβαλλόμενα με την αίτηση.
Ζ) Οι πολίτες κρατών - μελών της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
ελληνικού Α.Ε.Ι. ή απολυτήριο ελληνικού Λυκείου ή
εξαταξίου Γυμνασίου ή πιστοποιητικό ελληνομάθειας
Γ1’ επιπέδου από το Κέντρο Ελληνικής Γλώσσας, από
το οποίο θα αποδεικνύεται η πλήρης γνώση και άνετη
χρήση της Ελληνικής γλώσσας.
Τίτλοι, πιστοποιητικά και βεβαιώσεις της αλλοδαπής
πρέπει να είναι επίσημα μεταφρασμένοι στην Ελληνική
γλώσσα. Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών ή την
Πρεσβεία ή το Προξενείο της ξένης χώρας στην Ελλάδα
ή από δικηγόρο σύμφωνα με τα διαλαμβανόμενα στο
άρθρο 36 του ν. 4194/2013 (Α’ 208).
Τα δικαιολογητικά πρέπει να φέρουν αρίθμηση με
βάση την καταχώρησή τους στην αίτηση υποψηφιότητας
και να υποβάλλονται αποκλειστικά είτε σε έντυπη ή σε
ηλεκτρονική μορφή (η υποβολή σε ηλεκτρονική μορφή
γίνεται με έναν από τους τρεις τρόπους: e-mail, usb stick,
δικτυακό τόπο - cloud που δημιουργεί η Γραμματεία).
Πληροφορίες δίδονται από την Γραμματεία του Τμήματος Νοσηλευτικής κατά το διάστημα υποβολής δικαι-
ολογητικών που ορίζει η προκήρυξη: Γεωργία Μανιά,
Αναπληρώτρια Προϊσταμένη Γραμματείας, e-mail:
gmania@uop.gr και τηλ. 2710230700 και 701.
Εντός δεκαπέντε (15) ημερών από τη λήξη της προθεσμίας υποβολής των σχετικών αιτήσεων, η γραμματεία
του Τμήματος Νοσηλευτικής, καταγράφει σε σχετικό πίνακα κατά αλφαβητική σειρά, τα ονοματεπώνυμα των
υποψηφίων, και τα προσκομισθέντα δικαιολογητικά τους
όπως αυτά προκύπτουν από τις σχετικές αιτήσεις και
δικαιολογητικά των υποψηφίων και τον διαβιβάζει μαζί
με τον φάκελο κάθε υποψηφίου/ας στην τριμελή εισηγητική επιτροπή, η οποία συγκροτείται με απόφαση του
αρμοδίου συλλογικού οργάνου μέσα σε δεκαπέντε (15)
ημέρες από την εκπνοή της προθεσμίας υποβολής των
αιτήσεων των υποψηφίων.
Η ανωτέρω εισηγητική επιτροπή μέσα σε προθεσμία
τριάντα (30) ημερών από τον ορισμό της, υποβάλλει στο
αντίστοιχο συλλογικό όργανο γραπτή εισηγητική έκθεση
στην οποία περιλαμβάνονται: α) Πίνακας των υποψηφίων με αλφαβητική σειρά στον οποίο καταγράφονται τα
τυπικά τους προσόντα, β) αναλυτική παρουσίαση και
αξιολόγηση των υποψηφίων με βάση την ουσιαστική
κρίση της επιτροπής για το βαθμό ανταπόκρισής τους
στα κατά νόμο απαιτούμενα προσόντα καθώς και στους
όρους της προκήρυξης και, γ) αξιολογική κατάταξη των
υποψηφίων.
Η εισηγητική επιτροπή δύναται να καλεί εντός της ως
άνω προθεσμίας των τριάντα (30) ημερών τους υποψηφίους σε προσωπική συνέντευξη προκειμένου να διαπι-
στώσει την επιστημονική κατάρτιση των υποψηφίων σε
σχέση με τα ειδικά προσόντα που απαιτούνται από την
προκήρυξη της θέσης. Η ανωτέρω εισηγητική έκθεση
επιδίδεται και στους/στις υποψηφίους/ες δια της γραμματείας του Τμήματος Νοσηλευτικής. Οι υποψήφιοι/ες
μπορούν να υποβάλουν σχετικό υπόμνημα προς το αρμόδιο για την επιλογή όργανο εντός πέντε (5) ημερών
από την ημερομηνία κοινοποίησής της. Αν παρέλθουν
άπρακτες οι προθεσμίες για την υποβολή τόσο της γραπτής εισηγητικής έκθεσης της ανωτέρω επιτροπής, όσο
και των σχετικών υπομνημάτων των υποψηφίων, η διαδικασία συνεχίζεται χωρίς αυτά. Στην περίπτωση αυτή το
αρμόδιο για την επιλογή συλλογικό όργανο προβαίνει
τεκμηριωμένα στην αξιολογική κατάταξη των υποψηφίων προκειμένου να προβεί στην τελική αξιολογική κρίση.
Ο/η υποψήφιος/α που τελικά επιλέγεται για την προκηρυχθείσα θέση, διορίζεται, έπειτα από έλεγχο νομιμότη-
τας, με σχετική πράξη του Πρύτανη του Πανεπιστημίου
Πελοποννήσου που εκδίδεται εντός προθεσμίας δυο
(2) μηνών από την υποβολή του σχετικού πρακτικού
και δημοσιεύεται στην Εφημερίδα της Κυβερνήσεως.
Η Πρυτανική Πράξη διορισμού του/της επιλεγέντος/γούσας κοινοποιείται στους/στις υποψηφίους/ες, αμελλητί,
από την Γραμματεία του Τμήματος Νοσηλευτικής. Αν
ο/η πρώτος/η επιλεγείς/γείσα δεν αποδεχθεί το διορισμό του/της ή ανακληθεί η πράξη διορισμού του/της
ή συντρέχει αντικειμενικό κώλυμα διορισμού του/της,
διορίζεται ο/η δεύτερος/η καταλληλότερος/η υποψήφιος/α, εφόσον υπάρχει.
Επιπλέον, θα αναζητηθούν αυτεπαγγέλτως από την
υπηρεσία που θα προβεί στην έκδοση της τελικής πράξης διορισμού:
- Πιστοποιητικό γέννησης.
- Πιστοποιητικό ελληνικής ιθαγένειας. Προκειμένου
για πολίτες κρατών-μελών της Ευρωπαϊκής Ένωσης,
υποβάλλεται πιστοποιητικό της αρμόδιας αρχής του
κράτους την ιθαγένεια του οποίου έχει ο υποψήφιος.
- Αντίγραφο Ποινικού Μητρώου δικαστικής χρήσης.
- Το πιστοποιητικό στρατολογικής κατάστασης τύπου Α’
(για τους άρρενες υποψήφιους). Με υπεύθυνη δήλωση
του ν. 1599/1986 (Α’  75) οι υποψήφιοι δεσμεύονται ότι θα
έχουν εκπληρώσει τις στρατιωτικές τους υποχρεώσεις ή
θα έχουν απαλλαγεί νόμιμα από αυτές πριν την έκδοση
της πρυτανικής πράξης διορισμού τους. Η έκδοση της
ανωτέρω υπεύθυνης δήλωσης πραγματοποιείται μέσω
της εφαρμογής: https://www.gov.gr/ipiresies/polites-kaikathemerinoteta/psephiaka-eggrapha-gov- gr/ekdose
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 649/26.02.2024
-upeuthunes-deloses. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Ο/Η υποψήφιος/α που θα επιλεγεί για τη συγκεκριμένη
θέση υποχρεούται να καταθέσει Πιστοποίηση Υγείας για
διορισμό, με προσκόμιση σχετικών ιατρικών πιστοποιητικών, από παθολόγο και ψυχίατρο, κατόπιν παραπε-
μπτικού εγγράφου της υπηρεσίας που θα προβεί στην
έκδοση της τελικής πράξης διορισμού.
Η δαπάνη θα καλυφθεί από πιστώσεις του ενιαίου φορέα 1019-905 της ομάδας λογαριασμών 2120 και 2190
του τακτικού προϋπολογισμού του Υπουργείου Παιδείας,
Θρησκευμάτων και Αθλητισμού.
Η προκήρυξη αυτή να δημοσιευθεί στην Εφημερίδα
της Κυβερνήσεως.
Τρίπολη, 16 Φεβρουαρίου 2024
Ο Πρύτανης
ΑΘΑΝΑΣΙΟΣ ΚΑΤΣΗΣ

[Source: 20240300649.pdf | Tokens: 14680]